10. Formátovanie odseku

Odsek 

Odsek môže byť dokonca jeden znak, obrázok, alebo prázdny riadok obsahujúci len značku odsek ¶, ktorá sa v dokumente objaví, keď stlačíte Enter. Každý odsek môže byť formátovaný inak a nemusí obsahovať text. Definícia odseku preto môže byť nasledovná. 

Odsek je ukončený značkou odseku, ktorú reprezentuje kláves Enter.
Operácie s odsekom


Základné operácie s odsekom sú: vytvorenie, zmazanie, spojenie a rozdelenie odseku.

Vytvorenie odseku

Vždy, keď stlačíte Enter vytvoríte nový odsek. Každý nový odsek Word formátuje rovnakým spôsobom, ako predchádzajúci odsek,  pokiaľ mu neprikážete niečo iného. Keď otvoríte nový dokument, Word použije implicitný formát odsekov, uložený ako štýl Normálny.
Zmazanie odseku

Môžete zmazať len text odseku, alebo zmazať text aj značku odseku. 

Rozdelenie odsekov

Umiestnite kurzor tam, kde chcete rozdeliť odsek a stlačte Enter. Obidva nové odseky preberú formát pôvodného odseku.

Spojenie odsekov

Zmažte značku odseku a vložte prípadnú medzeru. Výsledný  odsek prevezme formát horného odseku.

Vynútenie nových riadkov bez použitia odseku

Stlačte Shift + Enter.

Formátovanie odseku

Realizuje sa pomocou pravítka, panela Formátovanie alebo okna Odsek. 

Pokiaľ chcete preformátovať jeden odsek, umiestnite kurzor kdekoľvek do odseku a zmeňte formát. Ak chcete preformátovať viac odsekov, najprv ich vyberte.

Pomocou panela Formátovanie

Medzi tlačidlá formátovania odsekov patria: Zarovnať doľava, Centrovať, Zarovnať doprava, Zarovnať, Číslovanie, Odrážky, Zmenšiť záražku, Zväčšiť záražku a Vonkajšie orámovanie. Ak vyberiete dva  formátovo nerovnaké odseky, uvidíte na pravítku drobné zmeny, napr. nejasné okraje záražiek.

Pomocou okna Odsek


Okno Odsek vyvoláte príkazom Odsek z ponuky Formát. Obsahuje dve karty: Záražky a medzery, Zlomy riadkov a strán.  Umožňuje zadať:

1. Zarovnanie textu. 

2. Záražky.

3. Medzery medzi odsekmi. 

4. Riadkovanie.

5. Pokyny pre stránkovanie.

6. Potlačiť číslovanie riadkov. 

7. Potlačiť delenie slov.

Merné jednotky v okne Odsek


Sú body (pt), riadky (r), centimetre (cm), palce (“) a picas (pi). Každé číselné pole v okne má svoju implicitnú mernú jednotku, ktorá je v poli zobrazená. Keď do poľa napíšete hodnotu bez udania mernej jednotky, použije sa implicitná jednotka.

Odsadzovanie odsekov

Záražky (odsadenia) sú pridané k okrajom. Napr., ak je pravý okraj 3 cm a záražka vpravo 2 cm, tak text sa vytlačí 5 cm od pravej hrany papiera. Prvý riadok odseku môže byť kratší ako ostatné (zarážka prvého riadku), alebo dlhší ako ostatné ( opakovaná záražka – predsadenie)  .

Pomocou pravítka


Realizuje sa ťahaním značiek: Ľavá záražka, Pravá záražka. Záražka prvého riadku resp. Opakovaná záražka. Pokiaľ neviete, ktorá značka je ktorá, zastavte kurzor nad značkou a objaví sa bublinová nápoveda. Spodná časť ľavej značky je oddelená čiernou čiarou. Kliknite na horný diel spodnej časti, aby ste ju presunuli nezávisle od jej vrchnej  časti. 

Pomocou okna Odsek


Do textových polí môžete zadávať Záražku vľavo a Záražku vpravo a Špeciálne záražky: Zarážka  prvého riadku, Opakovaná záražka.

Pomocou panelu Formátovanie


Tlačidlo Zväčšiť záražku presúva Ľavú záražku do prava o vzdialenosť štandardného tabulátora (1.25 cm ) a tlačidlo Zmenšiť záražku ju presúva o rovnakú vzdialenosť späť. 

Pomocou klávesových skratiek

Odsadiť zľava Ctrl+M, odstrániť ľavé odsadenie Ctrl+Shift+M, vytvoriť predsadenie Ctrl+T, zmenšiť predsadenie Ctrl+Shift+T, zarovnať doľava Ctrl+L, centrovať Ctrl+C, zarovnať doprava, Ctrl+R, zarovnať Ctrl+ J.

Odsadenie v okrajoch

V okne Odsek zadajte záporné hodnoty záražiek, resp. presuňte záražky do okrajov.

Zarovnanie textu

Štyri tlačidlá na paneli Formátovanie: Zarovnať vľavo, Zarovnať na stred, Zarovnať vpravo a Zarovnať.

Riadkovanie


 Nastavenie riadkovania sa realizuje sa v okne Odsek. Môžete vybrať : 

1. Jednoduché riadkovanie 
– 12 bodová medzera medzi riadkami.

2. 1.5 riadkovanie 

– 18 bodová medzera medzi riadkami.

3. Dvojité riadkovanie 

– 24 bodová medzera medzi riadkami.

Word automaticky nastavuje primeranú veľkosť bieleho miesta medzi riadkami, pokiaľ mu nepoviete inak. Dokonca kompenzuje pre rôzne veľké znaky na rovnakom riadku, medzery medzi riadkami, podľa najväčšieho znaku. 

Určenie presnej výšky riadkov


Niekedy budete chcieť vymedziť presné medzery medzi riadkami, teda použiť neštandardnú veľkosť. Vtedy v zozname Riadkovanie vyberte Presne alebo Najmenej a v poli Koľko riadkov udajte hodnotu. Ak v Ukážke je horná alebo spodná časť odrezaná, je možné, že ste nastavili veľmi malú výšku riadku. 

Medzery medzi odsekmi


Môžeme niekoľkokrát stlačiť Enter za odsekom,  na vytvorenie medzery medzi odsekmi, ale existuje účinnejší spôsob. V okne Odsek je sekcia Medzery, ktorá umožňuje vkladať medzery Pred a Za odsek. Každý odsek môže mať iné nastavenie medzier. Keď tlačíte, Word ignoruje nastavenie medzery pred u odseku, ktorý je na začiatku strany. Pokiaľ si však vynútime zalomenie strany, Word túto medzeru zachová. 

